दोनों बहनों ने एक साथ गोल्डन टेंपल में टेका माथा; आने वाली फिल्म में बनेंगी जट्‌टी
Shetty Sisters Shilpa Shamita Golden Temple | Film Sukhi Punjaban Role फिटनेस के लिए जानी जाने वाली अदाकारा शिल्पा शैटी अपनी बहर शमीता शैटी के साथ अमृतसर पहुंची है। अमृतसर पहुंचते ही वह सबसे पहले गोल्डन टेंपल पहुंची।
फिटनेस के लिए जानी जाने वाली एक्टर शिल्पा शेट्‌टी अपनी बहन शमीता शेट्‌टी के साथ अमृतसर पहुंची। अमृतसर पहुंचते ही वह सबसे पहले गोल्डन टेंपल पहुंची। शिल्पा ने बताया कि वह जल्द ही दोबारा बड़े पर्दे पर दिखने वाली हैं और उस फिल्म में वह एक पंजाबन का किरदार अदा करेंगी।
शिल्पा और शमिता शेट्‌टी दोनों ही सबसे पहले गोल्डन टेंपल पहुंची। यहां उन्होंने गोल्डन टेंपल में माथा टेककर अपने व परिवार के लिए खुशियां मांगी। शिल्मा शेट्‌टी ने बताया कि जल्द ही उनकी नई फिल्म सुक्खी आने वाली है। जिसमें उन्हें बहुत ही बेहतरीन किरदार मिला है। वह एक पंजाबन जट्‌टी बनकर पर्दे पर आ रही हैं।
गोल्डन टेंपल के लिए दिल में आस्था
शिल्पा ने बताया कि अमृतसर में लैंड होने के बाद वह सबसे पहले गोल्डन टेंपल ही आती हैं। यहां आस्था उन्हें खींच कर लाती है। कड़ाह प्रसाद उन्हें बहुत ही अधिक पसंद है। गोल्डन टेंपल में सुकून का एहसास उन्हें होता है।
अमृतसर फूड की फैन हैं शिल्पा
शिल्पा शेट्‌टी ने बताया कि वह मुंबई में चाहे डाइट की तरफ ध्यान देती हैं, लेकिन अमृतसर आकर वह सब खाती हैं। होटल में पहले से ही अमृतसरी कुलचा और सरसों का साग व मक्की की रोटी का ऑर्डर दिया जा चुका है। यह फूड उन्हें मुम्बई में नहीं मिलता।